

**ЗАШТИТНИК ГРАЂАНА**

**ПОЗИВА ТЕ ДА СЕ ПРИЈАВИШ ЗА**

**ПАНЕЛ МЛАДИХ САВЕТНИКА ЗАШТИТНИКА ГРАЂАНА**

**КО СВЕ МОЖЕ ДА СЕ ПРИЈАВИ:**

* девојчице и дечаци са територије Републике Србије;
* узраста од 13 до 15 година;
* ученици VII и VIII разреда основних школа.



**КАДА И КАКО ДА СЕ ПРИЈАВИШ:**

Пријаву са назнаком за Јавни позив можеш доставити од 07. 10. до 30. 10. 2021. године, у штампаном или електронском облику на адресe:

Заштитник грађана

Делиградска 16

11 000 Београд

zastitnik@zastitnik.rs

**КОЈЕ ПОДАТКЕ ТРЕБА ДА САДРЖИ ТВОЈА ПРИЈАВА:**

1. име и презиме **4**. разред и школу коју похађаш

1. датум рођења **5.** бројеве контакт телефона и и-мејл

1. адресу и место боравишта

Ако желиш, можеш укратко написати своје разлоге због којих се пријављујеш за Панел младих саветника.



Све додатне информације о Панелу младих саветника можеш добити на броју телефона (011) 2068-100 и интернет странама Заштитника грађана:

[www.pravadeteta.com](http://www.pravadeteta.com/) и [www.zastitnik.rs](http://www.zastitnik.rs/)

**ШТА ЈЕ** **ПАНЕЛ МЛАДИХ САВЕТНИКА ЗАШТИТНИКА ГРАЂАНА:**

* Формиран је 2010. године и представља групу од 30 деце и младих изабраних на Јавном позиву. Број младих саветника је сталан, а нови чланови се бирају периодично или по потреби.
* Млади саветници састају се са Заштитником грађана, односно заменицом Заштитника грађана за права детета.
* Њихова основна улога је да пренесу Заштитнику грађана теме које су важне деци и младима, укажу на проблеме са којима се сусрећу, представе своје ставове и покрену питања која су од значаја за побољшање положаја деце и младих у Србији.



**ЦИЉЕВИ ОСНИВАЊА ПАНЕЛА МЛАДИХ САВЕТНИКА:**

* промовисање права детета на слободно изражавање мишљења и учествовање у доношењу одлука које су од значаја за дете и њега/ње се тичу;
* стварање услова да деца и млади постану партнери одраслих у активностима које се односе на децу, њихов положај и њихова права;
* оснаживање деце и младих да се укључе и преузму активну улогу у унапређењу и заштити својих права;
* информисање о тешкоћама и кршењу прaва детета са којима се деца сусрећу, упознавање са њиховим ставовима, потребама, предлозима за решавање проблема и темама које су њима важне;
* подстицање комуникације и сарадње деце и младих широм земље, размене идеја, знања, информација, мишљења и предлога.

**НЕКЕ ОД АКТИВНОСТИ ПАНЕЛА МЛАДИХ САВЕТНИКА:**

Чланови Панела упознали су своје вршњаке широм земље са Конвенцијом о правима детета и улогом институције Заштитника грађана у заштити права детета. Спровели су истраживања о заштити деце и ученика од насиља у школама и о ставовима деце и младих према физичком кажњавању.



Кроз акцију „Деца-деци и деца за децу“ спровели су радионице са децом и младима који живе и раде на улици.

Упутили су Скупштини, Влади, министарствима, школама и другим институцијама препоруке за побољшање положаја деце и бољу заштиту њихових права.